ཁ་བྱང་ནི།ཡིག་ཚང་གི་རིགས་དང་ལུས་ཀྱི་རྣམ་པ་འཕེལ་རྒྱས་ཕྱིན་ཏེ་དུས་ཡུན་རིང་བོ་སོང་རྗེས་བྱུང་བ་ཞིག་ཡིན་པ་ལས།གནའ་བོའི་དུས་སུ་དེ་འདྲའི་དར་ཁྱབ་ཆེ་བ་ཞིག་མ་ཡིན།བོད་ཀྱི་ཡིག་རྙིང་ལ་མཚོན་ནའང་ཁ་བྱང་གསལ་བའི་ཡིག་ཚང་ནི་ནང་བསྟན་དང་འབྲེལ་ཡོད་ཡིག་ཚང་ཙམ་ལས་མེད་ཅིང་།ད་ཡོད་ཁ་བྱང་ཁག་ནི་དེང་གི་ཞིབ་འཇུག་བྱེད་མཁན་དག་གིས་ཞིབ་འཇུག་དང་དཀར་ཆག་སྒྲིག་སྦྱོར་བྱེད་བདེ་བར་དམིགས་ཏེ་གསར་དུ་བཏགས་པ་ཞིག་རེད།དེང་སྐབས་ཁ་བྱང་གི་རིགས་ལ་ནང་དོན་ལྟར་བཏགས་པ་ཤས་ཆེ་བབཙན་པོའི་གདུང་ཁུངསདངལོ་ཚིགས་གནད་བསྡུསལྟ་བུ་དང་།གནས་ཡུལ་གྱི་ཆ་ནས་བཏགས་པབསམ་ཡས་གཙུག་ལག་ཁང་གི་རྡོ་རིང་ཡི་གེདངབྲག་ཡེར་བའི་ལྷ་ཁང་གི་དྲིལ་བུའི་ཡི་གེལྟ་བུ།ཡང་མི་སྣའི་མིང་གིས་བཏགས་པགྲི་གུམ་བཙན་པོདངཁྲི་འདུས་སྲོང་གིས་བླངས་པའི་མགུརསོགས་ཡོད།